
ΑΠΟΦΑΣΕΙ Σ 

Αριθ. 1048281/2583/529/Α0014/ΠΟΛ: 1174 (1) 

Τρόπος καταβολής ΦΠΑ από υποκείμενους στο φόρο, 
εγκατεστημένους σε άλλο κράτος μέλος της Κοινότη¬ 
τας. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

Τις διατάξεις των άρθρων 13, 14, 35, 36, 59, παράγρα¬ 
φος 2 και της παραγράφου 3 του άρθρου 64 του ΚΩΔΙΚΑ 
Φ.Π.Α. (Ν. 2859/2000 - ΦΕΚ 248 Α/7.11.2000), όπως ισχύ¬ 
ει μετά την τελευταία τροποποίησή του με το άρθρο 18 
του Ν. 2992/2002 (ΦΕΚ 54 Α720.3.2002). 


Τις διατάξεις του άρθρου 31 του Ν. 2515/1997 (ΦΕΚ 154 Α'). 

Τις διατάξεις του άρθρου 38 του Π.Δ. 186/92 (ΦΕΚ 84 
Α'). 

Τις διατάξεις των άρθρων 21 και 22 της 6ης Οδηγίας 
ΦΠΑ (Οδηγία 77/388/ΕΟΚ), που αφορούν τον προσδιορι¬ 
σμό του προσώπου, το οποίο είναι υπόχρεο για την κατα¬ 
βολή του φόρου, όπως αυτές τροποποιήθηκαν με την 
Οδηγία 2000/65/ΕΚ/17 Οκτωβρίου 2000. 

Την ανάγκη να καθοριστεί ο τρόπος καταβολής ΦΠΑ από 
υποκείμενους στο φόρο, εγκατεστημένους σε άλλο κρά¬ 
τος μέλος της Κοινότητας, οι σχετικές υποχρεώσεις και ει¬ 
δικά η υποχρέωσή τους για εκπροσώπηση στην Ελλάδα 
καθώς και οι διαδικασίες εγγραφής τους στο Μητρώο. 

Την 1100383/1330/Α0006/31.10.2001 κοινή απόφαση 
του Πρωθυπουργού και του Υπουργού Εθνικής Οικονο¬ 
μίας και Οικονομικών (ΦΕΚ 1485/Β') «περί ανάθεσης αρ¬ 
μοδιοτήτων Υπουργού Οικονομικών στουςΥφυπουργούς 
Οικονομικών». 

Τ ο γεγονός ότι η απόφαση αυτή δεν συνεπάγεται δαπά¬ 
νη για τον Προϋπολογισμό του Κράτους, δεδομένου ότι 
θεσπίζει διαδικασία εφαρμογής διατάξεων του ΚΩΔΙΚΑ 
Φ.Π.Α. (Ν. 2859/2000), αποφασίζουμε: 

Καθορίζουμε τον τρόπο καταβολής ΦΠΑ από υποκείμε¬ 
νους στο φόρο προστιθέμενης αξίας, οι οποίοι είναι εγκα¬ 
τεστημένοι σε άλλο κράτος - μέλος, τις σχετικές υποχρε¬ 
ώσεις και ειδικά την υποχρέωση εκπροσώπησής τους 
στην Ελλάδα, ως εξής: 

Άρθρο 1 

Ορισμός εκπροσώπου. 

1. Οι υποκείμενοι στο φόρο, οι οποίοι είναι εγκατεστη¬ 
μένοι σε άλλο κράτος μέλος της Κοινότητας και πραγμα¬ 
τοποιούν, από την εγκατάστασή τους αυτή, πράξεις οι 
οποίες υπάγονται στο ΦΠΑ στο εσωτερικό της χώρας, 
σύμφωνα με τις διατάξεις των άρθρων 13 και 14 του Κώ¬ 
δικα ΦΠΑ, και με την προϋπόθεση ότι οι πράξεις αυτές δεν 
δημιουργούν μόνιμη εγκατάσταση στην Ελλάδα, σύμφω¬ 
να με τις διατάξεις του άρθρου 100 του Ν. 2238/1994 ή της 
οικείας σύμβασης για την αποφυγή της διπλής φορολο¬ 
γίας, οφείλουν να ορίσουν εκπρόσωπο, για την εκπλήρω¬ 
ση των υποχρεώσεών τους στην Ελλάδα. 

Ο ορισμός αυτός γίνεται πριν από την έναρξη πραγμα¬ 
τοποίησης πράξεων, για τις οποίες οφείλεται φόρος στην 
Ελλάδα. 

2. Η ανωτέρω υποχρέωση δεν ισχύει: 

α) για πράξεις για τις οποίες υπόχρεος στην καταβολή 
του φόρου είναι ο λήπτης αγαθών ή υπηρεσιών, σύμφωνα 
με τις διατάξεις της παραγράφου 1, περίπτωση δ', υποπε¬ 
ριπτώσεις αα) και ββ) του άρθρου 35 του Κώδικα ΦΠΑ, και 

β) στην περίπτωση εξαγωγής αγαθών, από εγκατεστη¬ 
μένο στο εσωτερικό της χώρας πωλητή που ενεργεί στο 
όνομά του και για λογαριασμό υποκειμένου στο φόρο 
αγοραστή της Ευρωπαϊκής Ένωσης, εφαρμοζόμενης 
αναλόγως της διαδικασίας που ορίζεται στο άρθρο Ι.α 
της ΑΥΟ 1111374/9160/2152/0014/πολ 1281/26.8.1993, 
όπως τροποποιήθηκε με την ΑΥΟ 1077223/4331/869/ 
0014/πολ 1180/29.7.1995. 

Άρθρο 2 

Διαδικασία ορισμού εκπροσώπου 

1. Ο ορισμός του εκπροσώπου γίνεται με έγγραφο, στο 
οποίο γίνεται ρητή μνεία για την μοναδικότητα του οριζο- 
μένου αυτού προσώπου στη χώρα μας, και αναφέρονται 
οι πράξεις που πρόκειται να πραγματοποιηθούν και να 
διεκπεραιωθούν από αυτόν. 

2. Ως πρόσωπο, το οποίο εξουσιοδοτείται για τα ανωτέ¬ 
ρω, ορίζεται πρόσωπο, φυσικό ή νομικό (με εξαίρεση τα 
μη υποκείμενα στο φόρο νομικά πρόσωπα) το οποίο είναι 
ήδη υποκείμενο στο φόρο και έχει την έδρα της επαγγελ¬ 
ματικής του δραστηριότητας ή τη μόνιμη εγκατάστασή 
του στην Ελλάδα. 

Το πρόσωπο αυτό μπορεί να είναι λογιστής - φοροτε¬ 
χνικός ή οποιοδήποτε άλλο πρόσωπο το οποίο πρέπει να 
είναι φερέγγυο, πλήρως ικανό για δικαιοπραξία, εφόσον 
πρόκειται για φυσικό πρόσωπο ή να λειτουργεί νόμιμα, 
εφόσον πρόκειται για νομικό πρόσωπο και να μην έχει 
υποπέσει στις παραβάσεις: 

α) των διατάξεων του άρθρου 30, παρ. 4, 6, 7 του ΚΒΣ, 
σύμφωνα με τις οποίες τα Βιβλία των υποχρέων κρίνονται 
ως ανακριβή, 

β) να μηνεκκρεμείσε βάροςτου ποινική δίωξη από οποι¬ 
αδήποτε αιτία. 

3. Το πρόσωπο που ορίζεται ως εκπρόσωπος, σύμφωνα 
με όσα ορίζονται στις προηγούμενες παραγράφους, 
οφείλει να αποδεχθεί τον ορισμό του με ρητή και ανεπι¬ 
φύλακτη σχετική υπεύθυνη δήλωσή του. 

Άρθρο 3 

Διαδικασία εγγραφής 

1. Ο εκπρόσωπος του υποκειμένου στο φόρο, υποχρε- 
ούται να υποβάλει, για λογαριασμό του εντολέα του, δή¬ 
λωση έναρξης εργασιών στη Δ.Ο.Υ που έχει την έδρα της 
επιχείρησής του, σύμφωνα με τις διατάξεις της Α.Υ.Ο. 
1068526/2620/ΔΜ/ΠΟΛ.1169/9-6-1998 (ΦΕΚ634 Β'). 

Στη δήλωση αυτή πρέπει να περιλαμβάνονται τα πλήρη 
στοιχεία του εντολέα, ο ΑΦΜ/ΦΠΑ και ελλείψει αυτού 
οποιοσδήποτε ΑΦΜ του έχει χορηγηθεί στη χώρα εγκα¬ 
τάστασής του, το αντικείμενο της δραστηριότητάς του 
στην Ελλάδα και τα στοιχεία του εκπροσώπου. 

2. Με την προαναφερόμενη δήλωση έναρξης συνυπο¬ 
βάλλει και αντίγραφο της έγγραφης εξουσιοδότησης που 
προβλέπεται στην παράγραφο 1 του προηγούμενου άρ¬ 
θρου, καθώς και την οικεία υπεύθυνη δήλωσή του περί 
αποδοχής του ορισμού του ως εκπροσώπου. 


Σε περίπτωση εκπρόθεσμης υποβολής της δήλωσης 
έναρξης, δηλώνεται ο ακριβής χρόνος έναρξης πραγμα¬ 
τοποίησης φορολογητέων πράξεων στην Ελλάδα. 

3. Με την υποβολή της δήλωσης έναρξης, χορηγείται 
Αριθμός Φορολογικού Μητρώου στον εντολέα, εφόσον 
ελεγχθεί ότι ο εκπρόσωπος πληροί τις προϋποθέσεις που 
αναφέρονται στην παράγραφο 2 του άρθρου 2 της πα¬ 
ρούσας. Πριντη χορήγηση ΑΦΜ ελέγχεται επίσης η ακρί¬ 
βεια των στοιχείων του εντολέα, και ειδικά της εγκυρότη- 
τας του ΑΦΜ που δηλώνεται ότι του έχει χορηγηθεί στη 
χώρα εγκατάστασής του, με τη διαδικασία της διοικητι¬ 
κής συνεργασίας. 

Σε περίπτωση μεταβολής του εκπροσώπου, σύμφωνα 
με νέα εξουσιοδότηση του εντολέα, καθώς και σε περί¬ 
πτωση υποβολής δήλωσης παύσης και εκ νέου έναρξης 
εργασιών του ίδιου του υπόχρεου στο φόρο, έστω και με 
διαφορετικό εκπρόσωπο, ο ΑΦΜ που χορηγήθηκε αρχικά, 
στον εντολέα παραμένει ο ίδιος, σύμφωνα και με τις δια¬ 
τάξεις της ΑΥΟ 1027411/842/ΔΜ/26.2.1998 (ΦΕΚ 193 Β'). 

Άρθρο 4 

Τήρηση Βιβλίων και έκδοση Στοιχείων του ΚΒΣ - 
Υποβολή δηλώσεων ΦΠΑ 

1. Τα πρόσωπα της παραγράφου 1 του άρθρου 1 έχουν 
όλες τις υποχρεώσεις και τα δικαιώματα των εγκατεστη¬ 
μένων στο εσωτερικό της χώρας υποκειμένων στο φόρο, 
που απορρέουν από τις διατάξεις περί ΦΠΑ και του Κώδι¬ 
κα Βιβλίων και Στοιχείων. 

2. Συγκεκριμένα υποχρεούνται: 

α) Να τηρούν βιβλία, τουλάχιστον Β' κατηγορίας και να 
εκδίδουν στοιχεία, σύμφωνα με τις διατάξεις του ΚΒΣ, για 
τις πράξεις που πραγματοποιούν, για τις οποίες οφείλε¬ 
ται ΦΠΑ στην Ελλάδα. 

Στα φορολογικά στοιχεία αναγράφονται τα πλήρη στοι¬ 
χεία του υποκειμένου στο φόρο, που είναι εγκατεστημέ¬ 
νος σε άλλο κράτος μέλος της Κοινότητας και τα πλήρη 
στοιχεία του εκπροσώπου. 

Τα βιβλία και στοιχεία θεωρούνται, στο όνομα του εντο¬ 
λέα, απάτην αρμόδια Δ.Ο.Υ. στην οποία υποβλήθηκε, μέ¬ 
σω του εκπροσώπου, η δήλωση έναρξης δραστηριότη¬ 
τας. 

Κατ’ εξαίρεση, τα προαναφερόμενα πρόσωπα μπορούν 
να εκδίδουν τιμολόγια από τη χώρα εγκατάστασής τους. 
Στην περίπτωση αυτή στα τιμολόγια θα πρέπει να ανα¬ 
γράφουν, εκτός από τα πλήρη στοιχεία της εγκατάστα¬ 
σης, τον ΑΦΜ που έχουν λάβει στην Ελλάδα, τα στοιχεία 
του εκπροσώπου που έχουν ορίσει στη χώρα μας, καθώς 
και την αξία και το ποσό του ΦΠΑ, σύμφωνα με τους συ¬ 
ντελεστές που ισχύουν στην Ελλάδα. Αντίγραφα των τι¬ 
μολογίων αυτών, υποχρεούνται να αποστέλλουν στον εκ¬ 
πρόσωπο που έχουν ορίσει στην Ελλάδα ώστε να είναι δυ¬ 
νατή η ενημέρωση των βιβλίων και ο έλεγχος των 
υποβαλόμενων δηλώσεων. 

Γενικά, τα τιμολόγια που εκδίδονται από τους υπόχρε¬ 
ους, είτε αυτά εκδίδονται στην Ελλάδα, είτε στη χώρα 
εγκατάστασής τους, καθώς και τα στοιχεία που λαμβάνο- 
νται για δαπάνες που πραγματοποιούνται στην Ελλάδα, 
για τις πράξεις που φορολογούνται στη χώρα μας, φυ¬ 
λάσσονται στην εγκατάσταση του εκπροσώπου, για τις 
ανάγκες του ελέγχου, σύμφωνα με τις διατάξεις του 
Κ.Β.Σ. 

β) να υποβάλλουν τις δηλώσεις που προβλέπονται από 
τις διατάξεις του άρθρου 38 του Κώδικα ΦΠΑ, και να κα¬ 
ταβάλλουν το φόρο που οφείλεται στο δημόσιο. 

Στις δηλώσεις αυτές περιλαμβάνονται το σύνολο των 
φορολογητέων πράξεων στην Ελλάδα, καθώς και το σύ¬ 
νολο των εισροών που πραγματοποιήθηκαν στην Ελλάδα, 
εφόσον οι εισροές αυτές χρησιμοποιήθηκαν για τις ανά¬ 
γκες των ανωτέρω φορολογητέων πράξεων, καθώς και το 
σύνολο του φόρου με τον οποίο επιβαρύνθηκαν οι εισρο¬ 
ές αυτές. 

Άρθρο 5 

Τραπεζική εγγύηση αντί εγγραφής 
& ορισμού εκπροσώπου 

Σε περίπτωση ευκαιριακής πραγματοποίησης πολιτι¬ 
στικών, καλλιτεχνικών, αθλητικών, επιστημονικών, εκπαι¬ 
δευτικών, ψυχαγωγικών ή παρόμοιων εκδηλώσεων στο 
εσωτερικό της χώρας, στις οποίες περιλαμβάνεται και η 
διοργάνωση συνεδρίων, από τα πρόσωπα της παραγρά¬ 
φου 1 του άρθρου 1, τα πρόσωπα αυτά μπορούν, αντί του 
ορισμού εκπροσώπου να καταθέτουν εγγυητική επιστολή 
τραπέζης εγκατεστημένης στην Ελλάδα, η οποία να κα¬ 
λύπτει το ποσό του ΦΠΑ που αναλογεί στις ανωτέρω ευ¬ 
καιριακές πράξεις. 

Το ποσό αυτό του ΦΠΑ υπολογίζεται με βάση τα εισι¬ 
τήρια ή προσκλήσεις ή άλλα στοιχεία εσόδων, που προ¬ 
σκομίζονται για θεώρηση στη Δ.Ο.Υ, τη σύμβαση που εν¬ 
δεχομένως έχει υπογράφει, για την εν λόγω παροχή υπη¬ 
ρεσίας ή άλλα δικαιολογητικά, από τα οποία 
υπολογίζεται το ύψος των εσόδων που προσδοκάται να 
πραγματοποιηθεί, κατά την πραγματοποίηση των εν λό¬ 
γω ευκαιριακών πράξεων (αριθμός συνέδρων, ποσό συμ¬ 
μετοχής, πωλήσεις διαφημιστικών ειδών, εκμετάλλευση 
κυλικείων κλπ.). 

Τα ανωτέρω στοιχεία προσκομίζονται στον Προϊστάμε¬ 
νο της αρμόδιας Δ.Ο.Υ. του τόπου στον οποίο πραγματο¬ 
ποιείται η εκδήλωση, ο οποίος ελέγχει τα προαναφερό- 
μενα πρόσωπα γενικά, ακόμη και με επιτόπιο έλεγχο, κα¬ 
τά τη διάρκεια της εκδήλωσης, εφόσον αυτό κρίνεται 
απαραίτητο. 

Μετά το πέρας της εκδήλωσης, ο προαναφερόμενος 
υπόχρεος στο φόρο οφείλει να αποδώσει το φόρο που 
αναλογεί στα έσοδα που πραγματοποίησε κατά τη διάρ¬ 
κεια της εκδήλωσης. Η καταβολή του φόρου γίνεται με 
υποβολή έκτακτης περιοδικής δήλωσης ΦΠΑ στον αρμό¬ 
διο, ως άνω, Προϊστάμενο Δ.Ο.Υ., στην οποία αναγράφο¬ 
νται τα στοιχεία του υποχρέου, καθώς και ο ΑΦΜ που του 
έχει χορηγηθεί στη χώρα εγκατάστασής του. Μετά την 
καταβολή του αναλογούντος φόρου αποδεσμεύεται η 
κατατεθείσα εγγύηση. 

Άρθρο 6 

Παύση ορισμού εκπροσώπου 

Σε περίπτωση που έπαυσε να ισχύει η εξουσιοδότηση 
για τον εκπρόσωπο, λόγω ανάκλησης αυτής ή από οποια¬ 
δήποτε άλλη αιτία, τα πρόσωπα της παραγράφου 1 του 
άρθρου 1, υποχρεούνται, σύμφωνα με τις διατάξεις των 
περιπτώσεων β' και γ' της παραγράφου 1 του άρθρου 36 
του Κώδικα Φ.Π.Α. (Ν. 2859/2000), να υποβάλλουν δήλω¬ 
ση μεταβολής, σε περίπτωση αλλαγής του εκπροσώπου, 
ή παύσης εργασιών, σε περίπτωση διακοπής της δραστη- 
ριότητάς τους στην Ελλάδα. 


Άρθρο 7 
Λοιπές διατάξεις 

Ο εκπρόσωπος του υπόχρεου στο φόρο, δεν ευθύνεται 
αλληλεγγύως με τον κοινοτικό υπόχρεο, υποκείμενο στο 
φόρο για την εφαρμογή των διατάξεων του Κώδικα ΦΠΑ 
(Ν. 2859/2000). 

Από την έναρξη ισχύος της παρούσας, παύουν να ισχύ¬ 
ουν οι διατάξεις των Αποφάσεων του Υπουργού Οικονο¬ 
μικών 1111374/9160/2152/0014/ΠΟΛ1281 /26.8.1993 
όπως ισχύει και 1105799/1797/8881/0014/ΠΟΛ 1214/ 
19.9.94, σχετικά με τη διαδικασία ορισμού φορολογικού 
αντιπροσώπου και τον τρόπο καταβολής του φόρου από 
το λήπτη, αντίστοιχα, όσον αφορά τους υποκείμενους 
στο φόρο που είναι εγκατεστημένοι σε άλλο κράτος μέ¬ 
λος της Κοινότητας, με την επιφύλαξη των οριζομένων 
στη παρ. 2, περ. β'του άρθρου 1 τηςπαρούσης. 

Οι διατάξεις των ανωτέρω αποφάσεων συνεχίζουν να 
ισχύουν για τους υποκειμένους που είναι εγκατεστημένοι 
σε τρίτες χώρες. 

Άρθρο 8 
Έναρξη ισχύος 

Η απόφαση αυτή που ισχύει από 1.1.2002, να δημοσιευ- 
θεί στην Εφημερίδα της Κυβερνήσεως. 

Αθήνα, 4 Ιουνίου 2002 

Ο ΥΦΥΠΟΥΡΓΟΣ 

ΑΠΟΣΤ. ΦΩΤΙΑΔΗΣ 
-♦- 

Αριθ. 1048571/3068/623/Α0014 (2) 

Παράταση προθεσμιών υποβολής δηλώσεων Φ.Π.Α. για 
τους πυροπαθείς της επαρχίας Πωγωνίου Ιωαννίνων 
κατά το έτος 2000. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του Ν. 
2020/1992 (ΦΕΚ34Α') με την οποία παρέχεται εξουσιοδό¬ 
τηση στον Υπουργό Οικονομικών να παρατείνει με από¬ 
φαση, τις προθεσμίες που ορίζονται από τις κείμενες φο¬ 
ρολογικές διατάξεις για υποβολή φορολογικών δηλώσε¬ 
ων, σε εξαιρετικές περιπτώσεις. 

2. Τιςπαρακάτω διατάξειςτου Ν. 2859/2000 όπως ισχύ¬ 
ουν: 

α) της παραγράφου 9 του άρθρου 38. 

β) της παραγράφου 3 του άρθρου 64. 

3. Τις δυσχέρειες που δημιουργήθηκαν στους υποκει¬ 
μένους σε ΦΠΑτης περιοχής Πωγωνίου Ιωαννίνων για την 
υποβολή περιοδικών δηλώσεων Φ.Π.Α., λόγω της δυσμε¬ 
νούς θέσης στην οποία βρέθηκαν οι επιχειρήσεις τους, εξ 
αιτίας της πυρκαιάς που έπληξε την περιοχή τους το κα¬ 
λοκαίρι του 2000. 

4. Την κοινή απόφαση του Πρωθυπουργού και του 
Υπουργού Οικονομικών 1100383/1330/Α0006/ 
31.10.2001 (ΦΕΚ 1485/Β731.10.2001) για καθορισμό αρ¬ 
μοδιοτήτων των Υφυπουργών Οικονομικών. 

5. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Παρατείνουμε μέχρι και 15 Ιουλίου 2002 τις προθε- 

σμίες υποβολής των δηλώσεων Φ. Π. Α, του έτους 2000 για 
τους επιτηδευματίεςτης επαρχίας Πωγωνίου Ιωαννίνων, 
εξαιτίας της πυρκαιάς που έπληξε την περιοχή τους. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 4 Μαΐου 2002 

Ο ΥΦΥΠΟΥΡΓΟΣ 

ΑΠΟΣΤ. ΦΩΤΙΑΔΗΣ 
-♦- 

Αριθ. 1047914/3046/233/0014/ΠΟΛ. 1173 (3) 

Τρόπος υπολογισμού και απόδοσης Φ.Π.Α. από τους εκ¬ 
μεταλλευτές ΕΔΧ αυτοκινήτων (ΤΑΞΙ) για το έτος 
2002 . 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις ακόλουθες διατάξεις του Ν.2859/2000 : 

α) του άρθρου 40 

β) της παραγράφου 2 του άρθρου 59 

γ) της παραγράφου 3 του άρθρου 64. 

2. Τις διατάξεις της υποπερίπτωσης γι'της περίπτωσης 
γ'του άρθρου 38του Π.Δ. 186/92 Κ.Β.Σ. (ΦΕΚ84 Α'). 

3. Την 1100383/1330/Α006/31.10.2001 (ΦΕΚ 1485 Β') 
κοινή απόφαση του Πρωθυπουργού και του Υπουργού 
Οικονομικών, με την οποία μεταβιβάζονται αρμοδιότητες 
του Υπουργού στους Υφυπουργούς Οικονομικών. 

4. Τις απόψεις των επαγγελματικών οργανώσεων που 
εκπροσωπούν τους εκμεταλλευτές Ε.Δ.Χ. αυτοκινήτων. 

5. Ότι από τις διατάξεις της απόφασης αυτής δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Προσδιορισμός καταβαλλόμενου κατ’ αποκοπή ποσού 

Φ.Π.Α. 

1. Οι εκμεταλλευτές ΕΔΧ αυτοκινήτωνπου είναι κάτοχοι 
μέχρι και δύο ακέραιων αδειών, δηλαδή συνολικό ποσο¬ 
στό εκμετάλλευσης μέχρι 200%, αποδίδουν Φ.Π.Α. με βά¬ 
ση τα κατ’ αποκοπή ποσά της παραγράφου 2 αυτού του 
άρθρου. 

2. Τα ποσά του φόρου προστιθέμενης αξίας που οφεί¬ 
λονται για το έτος 2002, για κάθε ΕΔΧ αυτοκίνητο, προσ¬ 
διορίζονται ως ακολούθως: 

α) Τετρακόσια εβδομήντα Ευρώ (470), προκειμένου για 
ΕΔΧ αυτοκίνητα που έχουν την έδρα τους: 

αα) στην περιοχή Αθηνών - Πειραιώς - Περιχώρων, 
όπως αυτή προσδιορίζεται με τις εκάστοτε ισχύουσες 
διατάξεις αρμοδιότητας του Υπουργείου Μεταφορών και 
Επικοινωνιών. 

αβ) στους δήμους και τις κοινότητες που περιλαμβάνο¬ 
νται στην εκάστοτε ενιαία διοικητική μονάδα της πόλης 
της Θεσ/νίκης, όπως αυτή προσδιορίζεται από τις ισχύ- 
ουσες ως άνω διατάξεις. 

β) Τετρακόσια δέκα Ευρώ (410), προκειμένου για ΕΔΧ 
αυτοκίνητα που έχουν την έδρα τους σε περιοχές δήμων 
με πληθυσμό από 200.001 κατοίκους και άνω. 

γ) Τριακόσια ογδόντα δύο Ευρώ (382), προκειμένου για 
ΕΔΧ αυτοκίνητα που έχουντην έδρα τους σε περιοχές δή¬ 
μων με πληθυσμό από 50.001 έως 200.000 κατοίκους. 


δ) Τριακόσια πενήντα δύο Ευρώ (352), προκειμένου για 
ΕΔΧ αυτοκίνητα που έχουντην έδρα τους σε περιοχές δή¬ 
μων με πληθυσμό από 5.001 έως 50.000 κατοίκους. 

ε) Διακόσια εξήντα τέσσερα Ευρώ (264), προκειμένου 
για ΕΔΧ αυτοκίνητα που έχουντην έδρα τους σε περιοχές 
κοινοτήτων με πληθυσμό από 5.000 κατοίκους και κάτω. 

3. Σημειώνεται ότι για τον προσδιορισμό του προς από¬ 
δοση τεκμαρτού ποσού Φ.Π.Α. λαμβάνεται υπόψη ο πλη- 
θυσμόςτου Ο.Τ.Α., εντός του οποίου έχει την έδρατουτο 
ΕΔΧ αυτοκίνητο, και όχι ο πληθυσμός των ενοποιημένων 
δήμων και κοινοτήτων, όπως αυτός προέκυψε με το Ν. 
2539/97. 

Άρθρο 2 

Υπόχρεοι και τρόπος καταβολής του φόρου 

1. Υπόχρεος για την καταβολή του φόρου στο Δημόσιο 
είναι ο εκμεταλλευτής του ΕΔΧ αυτοκινήτου. Σε περίπτω¬ 
ση συνιδιοκτησίας, εφόσον δεν υπάρχει συνεκμετάλλευ¬ 
ση (κοινωνία), ο κάθε συνιδιοκτήτης υποχρεούται για την 
καταβολή στο Δημόσιο του ποσού Φ.Π.Α. που ορίζεται 
στο άρθρο 1 αυτής της απόφασης, ανάλογα με το ποσο¬ 
στό συνιδιοκτησίας που προκύπτει από την άδεια εκμε¬ 
τάλλευσης του ΕΔΧ αυτοκινήτου. 

2. Ο φόρος του προηγούμενου άρθρου καταβάλλεται 
σε δύο ισόποσες δόσεις, με την υποβολή έκτακτης δήλω¬ 
σης Φ.Π.Α. στην αρμόδια Δ.Ο.Υ.. Η πρώτη δόση καταβάλ¬ 
λεται μέχρι τις 28.6.2002 και η δεύτερη μέχρι τις 
16.12.2002, για το πρώτο και το δεύτερο εξάμηνο αντί¬ 
στοιχα. 

Αν εκδίδεται άδεια ΕΔΧ αυτοκινήτου μέσα στο έτος, ο 
φόρος υπολογίζεται και καταβάλλεται για τόσα δωδέκα¬ 
τα, όσα και οι μήνες κυκλοφορίας του ΕΔΧ αυτοκινήτου. 

Σε περίπτωση μεταβίβασης Ε.Δ.Χ. αυτοκινήτου εντός 
του έτους, υπόχρεοι στην απόδοση του φόρου είναι τόσο 
ο παλαιός όσο και ο νέος εκμεταλλευτής, ανάλογα με 
τους μήνες εκμετάλλευσης. Εάν η μεταβίβαση πραγμα¬ 
τοποιηθεί μέχρι τη 14η ημέρα συγκεκριμένου μήνα, η 
υποχρέωση για το μήνα αυτό ανήκει στο νέο εκμεταλλευ¬ 
τή, ενώ αν η αλλαγή πραγματοποιηθεί από την 15η ημέρα 
και μεταγενέστερα συγκεκριμένου μήνα, η υποχρέωση 
αυτή ανήκει στον παλαιό εκμεταλλευτή. 

Στην περίπτωση αυτή ο παλαιός εκμεταλλευτής υπο- 
χρεούται στην καταβολή του αναλογούντος φόρου μέχρι 
τη μεταβίβαση, με την υποβολή έκτακτης δήλωσης πριν 
απάτη μεταβίβαση του Ε.Δ.Χ. αυτοκινήτου. 

Τα ανωτέρω ισχύουν αναλόγως και στις περιπτώσεις 
διακοπής ή οποιοσδήποτε μεταβολής των εργασιών (π.χ. 
αποχαρακτηρισμός, καταστροφή του Ε.Δ.Χ. αυτοκινήτου 
κ.λπ.). 

3. Αρμόδια Δ.Ο.Υ. για την είσπραξη του ποσού Φ.Π.Α. 
που οφείλεται για κάθε ΕΔΧ αυτοκίνητο είναι η αρμόδια 
για τη φορολογία του εισοδήματοςτου εκμεταλλευτή του 
ΕΔΧ αυτοκινήτου Δ.Ο.Υ. και ανάλογα με το ποσοστό συ- 
νιδιοκτησίας του. Η αρμόδια Δ.Ο.Υ. διαβιβάζει ένα αντί¬ 
γραφο της έκτακτης δήλωσης Φ.Π.Α. στη Δ.Ο.Υ. που τη¬ 
ρείται ο φάκελος του αυτοκινήτου. 

4. Αν ο φόρος δεν καταβληθεί στην προβλεπόμενη από 
την παράγραφο 2 προθεσμία, εκδίδεται σχετική πράξη 
επιβολής του φόρου στο ονομάτων υποχρέων, ανάλογα 
με τα ποσοστά συνιδιοκτησίας, εφαρμοζομένωντων σχε¬ 
τικών διατάξεων του Ν. 2523/97. 

Άρθρο 3 

Υποχρεώσεις των εκμεταλλευτών ΕΔΧ αυτοκινήτων 

1. Οι εκμεταλλευτές ΕΔΧ αυτοκινήτων απαλλάσσονται 
από την υποχρέωση τήρησης βιβλίου εσόδων - εξόδων και 
την έκδοση αποδείξεων παροχής υπηρεσιών. Δεν υπο- 
χρεούνται στην υποβολή περιοδικών και εκκαθαριστικών 
δηλώσεων που προβλέπονται από τις διατάξεις του άρ¬ 
θρου 38 του Ν. 2859/2000 και δεν έχουν δικαίωμα έκπτω¬ 
σης του φόρου που έχει επιβαρύνει τις εισροές τους, δε¬ 
δομένου ότι αυτές έχουν ληφθεί υπόψη στη διαμόρφωση 
του προς απόδοση προσδιοριζόμενου ποσού Φ.Π.Α.. 

Αν οι εκμεταλλευτές ΕΔΧ αυτοκινήτων, εκτός των ευ¬ 
καιριακών μισθώσεων, συμβάλλονται με επιτηδευματίες 
(φυσικά ή νομικά πρόσωπα), το Δημόσιο, Ν.Π.Δ.Δ., και 
λοιπά πρόσωπα μη κερδοσκοπικού χαρακτήρα και ανα¬ 
λαμβάνουν τη μεταφορά προσώπων (π.χ. προσωπικού 
επιχειρήσεων, μαθητών κ.λπ.) βάσει ειδικής συμφωνίας, 
εκδίδουν θεωρημένο τιμολόγιο παροχής υπηρεσιών, 
σύμφωνα με τις διατάξεις του άρθρου 12, παραγρ. 1 και 
2,του Π.Δ. 186/92 (Κ.Β.Σ.). ΤοναναλογούνταΦ.Π.Α. απο¬ 
δίδουν με έκτακτη δήλωση στην αρμόδια Δ.Ο.Υ. σύμφω¬ 
να με τις οδηγίες που έχουν δοθεί με την ΑΥΟ 1092541/ 
5472/690/ΠΟΛ. 1278/5.12.2001. 

2. Οι εκμεταλλευτές ΕΔΧ αυτοκινήτων, που εντάσσο¬ 
νται στο ειδικό καθεστώς απόδοσης Φ.Π.Α., με βάση τα 
κατ’ αποκοπή ποσά, μπορούν να ενταχθούν στο κανονικό 
καθεστώς Φ.Π.Α. Η ένταξή τους γίνεται με δήλωση μετα¬ 
βολών, η οποία υποβάλλεται μέχρι τις 10 Ιανουάριου κά¬ 
θε έτους και δεν μπορεί να ανακληθεί πριν την παρέλευ¬ 
ση πενταετίας. 

3. Οι εκμεταλλευτές ΕΔΧ αυτοκινήτων που εντάσσονται 
στο κανονικό καθεστώς έχουν όλες τις υποχρεώσεις του 
Κ. Β.Σ. και του Φ. Π. Α., που προβλέπονται αντίστοιχα με τις 
διατάξεις του Π.Δ. 186/92 και του Ν. 2859/2000, όπως 
ισχύουν (τήρηση βιβλίου εσόδων - εξόδων, έκδοση θεω¬ 
ρημένων στοιχείων για το σύνολο της δραστηριότητάς 
τους συμπεριλαμβανομένων και των ευκαιριακών μισθώ¬ 
σεων κ.λ.π.). Στην περίπτωση αυτή δεν καταβάλλουν τα 
κατ’ αποκοπή ποσά Φ.Π.Α. 

Άρθρο 4 

1. Τα ποσά του Φ.Π.Α. που τυχόν έχουν καταβληθεί στην 
αρμόδια Δ.Ο.Υ. για το έτος 2002, με βάση την ΑΥΟ 
1040400/1718/128/ΠΟΛ. 1111/10.4.2001 συμψηφίζονται 
με τα ως άνω οριζόμενα ποσά Φ.Π.Α. του άρθρου 1 της 
παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 2002 

Ο ΥΦΥΠΟΥΡΓΟΣ 

ΑΠΟΣΤ. ΦΩΤΙΑΔΗΣ 
-♦- 

Αριθ. Φ.851.1/13/315076/Σ.2250 (4) 

Διοικητική Επιτροπή Στρατιωτικών Επιτάξεων 
Πρωτεύουσας του Κράτους. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις: 

α. Ν. 4442/29 (Άρθρα 32 & 33) «Περί Στρατιωτικών και 
Αεροπορικών Εισφορών και Ναυλώσεων». 


β. ΒΔ 792/61 (Άρθρο 4) «ΠερίΤύπου ΠράξεωνΤινών Αρ¬ 
μοδιότητας Υφυπουργού Εθνικής Άμυνας». 

γ. Ν. 1558/85 (Άρθρο 29α) «Περί Μεταβίβασης Αρμο¬ 
διοτήτων». 

δ. Πα.Δ. 8-11/90/ΓΕΣ/ΔΟΙ/3γ «Περί ΔΕΣΕ». 

ε. Αριθ. 29492/31 Οκτ. 2001 Κοινή Απόφαση Πρωθυ¬ 
πουργού & Υπουργού Εθνικής Άμυνας. (ΦΕΚ 1483 Β'). 

στ. Φ.851.1/1/287657/Σ.302/22 Ιαν. 2001/ΓΕΣ/ΔΟΙ/3γ. 

ζ. Φ.851 /2/2/Σ.1/10 Ιαν. 2002/ΔΕΣΕΠΚ. 

η. Φ.851.1/9/38925/Σ.145/13 Μαρ. 2002/ΣΔΑ/ΔΟΙ, απο¬ 
φασίζουμε: 

2. Το διορισμό των μελών της ΔΕΣΕ Πρωτεύουσας του 
Κράτους, για το έτος 2002 , ως ακολούθως: 

α. Τακτικά Μέλη 

(1) Τον Αρεοπαγίτη Αρχοντή Ντόβα , ως Πρόεδρο. 

(2) Τον Εφέτη Αθηνών Αθανάσιο Θέμελη , ως μέλος. 

(3) Τον Αναπληρωτή Καθηγητήτου Πανεπιστημίου Αθη¬ 
νών, ΑνδρέαΔημητρόπουλο , ως μέλος. 

(4) Τον Ανχη (ΠΖ) Αντώνιο Οικονόμου του 4ου ΕΓ/ΣΔΑ, 
ως μέλος. 

(5) Τον Α'Αντιπρόεδρο του Εμπορικού και Βιομηχανικού 
Επιμελητηρίου Αθηνών (ΕΒΕΑ), Χρήστο Παπαγεωργό- 
πουλο, ως μέλος. 

β. Αναπληρωματικά Μέλη 

(1) Τον Αρεοπαγίτη Ελευθέριο Τσακόπουλο, ως ανα¬ 
πληρωματικό Πρόεδρο. 

(2) Τον Εφέτη Αθηνών Σπυρίδωνα Ζιάκα, ως αναπληρω¬ 
ματικό μέλος. 

(3) Την Επίκουρο Καθηγήτρια του Πανεπιστημίου Αθη¬ 
νών, Θεοδώρα Αντωνίου, ως αναπληρωματικό μέλος. 

(4) Τον Ανχη (ΠΖ) Αθανάσιο Καραγιαννόπουλο, του 7ου 
ΕΓ/ΣΔΑ, ως αναπληρωματικό μέλος. 

(5) Το Β'Αντιπρόεδροτου Εμπορικού και Βιομηχανικού 
Επιμελητηρίου Αθηνών (ΕΒΕΑ), Δημήτριο Μπερτζελέτο, 
ως αναπληρωματικό μέλος. 

γ. Γραμματέα της ΔΕΣΕΠΚ, τον Ανχη (Ο) Πλάτωνα Σαβ- 
βίδη του Ε' ΕΛΔΑΠ , με αναπληρωτή Γραμματέα το Λγο 
(Ο) Χρυσόστομο Μόσχο του ΚΤΣ/ΣΔΑ και για γραμματει¬ 
ακή εξυπηρέτηση τη ΜΥ Δήμητρα Σωτήρα, της ΔΕΣΕΠΚ. 

3. Χώρος συνεδριάσεων της ΔΕΣΕΠΚ, θα είναι οι αίθου¬ 
σες του Στρατοδικείου Αθηνών. 

4. Από τις διατάξεις αυτής της Απόφασης προκαλείται 
δαπάνη σε βάρος του Κρατικού Προϋπολογισμού, ύψους 
τριών χιλιάδων εννιακοσίων πενήντα Ευρώ (3.950), η 
οποία θα καλυφθεί από τον προϋπολογισμό (Π/Υ) ΥΕ- 
ΘΑ/ΓΕΣ/2002 , Ειδικό Φορέα 11-200 και ΚΑΕ 0534. 

5. Η παρούσα καταργεί τη Φ.851.1/1/287657/Σ.302/22 
Ιαν. 2001/ΓΕΣ/ΔΘΙ/3γ σχετική Υπουργική Απόφαση και 
ισχύει από τη δημοσίευσή της στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μάίου 2002 

Ο ΥΦΥΠΟΥΡΓΟΣ 

ΛΑΖΑΡΟΣ ΛΩΤΙΔΗΣ 

Αριθ. 1923/Α331 (5) 

Αποκατάσταση των ζημιών από την εμφάνιση ρήγματος 
σε περιοχές του Ν. Λάρισας. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α730.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων» όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α717.6.96). 

3. Τις διατάξεις της παραγράφου 3, του άρθρου 1 του 
Ν. 1283/82 (ΦΕΚ Α' 81) «Για την προθεσμία υποβολής αι¬ 
τήσεων δανειοδότησης των σεισμοπλήκτων και ρύθμιση 
άλλων θεμάτων». 

4. Τις διατάξεις του άρθρου 10 του Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

5. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

6. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

7. Τις διατάξεις του άρθρου 22 του Ν. 2362 «ΠερίΔημο- 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α727.11.95). 

8. Την κοινή απόφαση Υ6/31.10.2001 (ΦΕΚ 1484/Β7 
31.10.2001) του Πρωθυπουργού και της Υπουργού 
ΠΕ.ΧΩ.Δ.Ε. για την ανάθεση αρμοδιοτήτων στους Υφυ¬ 
πουργούς ΠΕ.ΧΩ.Δ.Ε. Ιωάννη Τσακλίδη και Ροδούλα Ζή¬ 
ση. 

9. Την Κοινή Απόφαση 262/ΤΠ32/12.11.1999 (ΦΕΚ 
2075/Β725.11.99) «Οριοθέτηση περιοχών και πιστωτι¬ 
κές διευκολύνσεις για την αποκατάσταση των ζημιών 
από τις κατολισθήσεις πριν από το 1983 σε περιοχές του 
Ν. Φθιώτιδας, του 1997 σε περιοχές του Νομού Ευρυτα¬ 
νίας, του 1998 στις περιοχές του Νομού Εύβοιας και 
στον οικισμό Νάνουρα Ραχών Ικαρίαςτου Νομού Σάμου, 
από την εμφάνιση ρήγματος σε περιοχές του Νομού Λά¬ 
ρισας, από τις πλημμύρες και κατολισθήσεις του 1996 
και 1997 σε περιοχές των Νομών Άρτας, Ιωαννίνων και 
Αιτωλοακαρνανίας και του 1999 σε περιοχές του Ν. 
Ηλείας» των Υπουργών Εθν. Οικονομίας και των Υφυ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομικών και ΠΕ.ΧΩ.Δ.Ε. σύμφωνα με την 
οποία θα καθορίζονται ονομαστικά με απόφαση του 
Υφυπουργού ΠΕ.ΧΩ.Δ.Ε. οι δικαιούχοι στεγαστικής 
συνδρομής. 


10. Το 45/5.3.2002 έγγραφο του Γ.Α.Π. Καρδίτσας. 

11. Τις αιτήσεις που υπέβαλαν οι πληγέντες για την χο¬ 
ρήγηση στεγαστικής συνδρομής για την αποκατάσταση 
των ζημιών των κτισμάτων τους. 

12. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους του περιοχών του 
Νομού Λάρισας, αποφασίζουμε: 

Εγκρίνουμε τη χορήγηση στεγαστικής συνδρομής στον 
ακόλουθο πληγέντα εφόσον πληρείτις προϋποθέσεις: 

ΔΗΜΟΣ ΑΡΜΕΝΙΟΥ 

Δημοτικό Διαμέρισμα Νίκης 

Νταγγάλου Βάϊαςτου Γεωργίου 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 6 Ιουνίου 2002 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-Φ- 

Αριθ. 14028/Ε (6) 

Τροποποίηση της περίπτωσης η) της παραγράφου 5 της 
Φ146/1 /10978/14.10.1969 κοινής απόφασης των 
Υπουργών Προεδρίας και Κοινωνικής Πρόνοιας (ΦΕΚ 
Β’ 678). 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΤΥΠΟΥ & ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπ’ όψιν: 

1. Τις διατάξεις των άρθρων 1 και 2 του Π.Δ. 181/1994 
«Συγκρότηση της Γ ενικής Γ ραμματείας Τ ύπου και Πλη¬ 
ροφοριών σε Υπουργείο Τύπου και Μέσων Μαζικής Ενη¬ 
μέρωσης» (ΦΕΚ ΑΊ16). 

2. Το άρθρο 15παρ. 3του Ν. 248/1967, όπως ισχύει. 

3. Την ανάγκη αναπροσαρμογής των ποσοστών κατα¬ 
νομής του αγγελιοσήμου που καταβάλλεται για την κατα¬ 
χώριση των διαφημίσεων. 

4. Την ΚΥΑ Φ146/1/10978/14.10.1969 (ΦΕΚ Β' 678). 

5. Το γεγονός ότι από την παρούσα απόφαση δεν προ- 
καλείται δαπάνη στον Κρατικό Προϋπολογισμό, αποφα¬ 
σίζουμε: 

Την τροποποίηση της περίπτωσης η) της παραγράφου 
5 της Φ146/1/10978/14.10.1969 κοινής απόφασης των 
Υπουργών Προεδρίας και Κοινωνικής Πρόνοιας (ΦΕΚ Β’ 
678), ως εξής. 

«η) Ανά ένα τριακοστό στην Ένωση Ιδιοκτητών Ημερη¬ 
σίων Επαρχιακών Εφημερίδων και στο Σύνδεσμο Ημερη¬ 
σίων Περιφερειακών Εφημερίδων και ανά δύο τριακοστά 
στην Ένωση Ιδιοκτητών Επαρχιακού Τύπου και στην 
Ένωση Ιδιοκτητών Περιοδικού Τύπου». 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 11 Μάίου 2002 

ΟΙ ΥΠΟΥΡΓΟΙ 

ΕΡΓΑΣΙΑΣ ΤΥΠΟΥ ΚΑΙ ΜΕΣΩΝ 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΜΑΖΙΚΗΣ ΕΝΗΜΕΡΩΣΗΣ 

ΔΗΜΗΤΡΗΣ ΡΕΠΠΑΣ ΧΡΗΣΤΟΣ ΠΡΩΤΟΠΑΠΑΣ 

Αριθ. 3443 (7) 

Καθιέρωση υπερωριακής εργασίας για το προσωπικό της 
Δ/νσης Αγροτικής Ανάπτυξης Ν.Α. Γρεβενών κατά το 
Β' εξάμηνο 2002. 

Ο ΝΟΜΑΡΧΗΣ ΓΡΕΒΕΝΩΝ 

Έχοντας υπόψη: 

1. Τις Διατάξεις της παρ. 2 του άρθρου 18 του Ν. 
2470/1997 όπως αντικαταστάθηκαν με το άρθρο 15 του Ν. 
2592/1998 και της παρ. 7 του άρθρου 25 του Ν. 2738/ 
1999. 

2. Την ανάγκη καθιέρωσης υπερωριακής εργασίας για 
το προσωπικό της Δ/νσης Αγροτικής Ανάπτυξης κατά το 
Β' εξάμηνο του 2002. 

3. Το γεγονός ότι υπάρχειπίστωσηγιατηνπληρωμή των 
υπερωριών των υπαλλήλων της Δ/νσης Αγροτικής Ανά¬ 
πτυξης για το Β' εξάμηνο 2002, αποφασίζουμε: 

Καθιερώνουμε υπερωριακή εργασία (απογευματινή) 
για το προσωπικό της Δ/νσης Αγροτικής Ανάπτυξης Ν.Α. 
Γ ρεβενών κατά το Β' εξάμηνο του έτους 2002 με βάση τα 
συγκεκριμένα στοιχεία τα οποία δικαιολογούν την εν λό¬ 
γω εργασία όπως είναι η ανάγκη εφαρμογής του 3ου 
Κ.Π.Σ. τομέα Γεωργίας που αφορά διάφορα διαρθρωτικά 
προγράμματα και κυρίως τον εκσυγχρονισμό γεωργικών 
εκμεταλλεύσεων, αναδιαρθρώσεις καλλιεργειών, έλεγ¬ 
χος (ΟΣΔΕ, Επιλέξιμων, Βοοειδών, Βιομηχανικής Τομά¬ 
τας, ΙΕΑϋΕΒ) προγράμματα νέων αγροτών, προγράμμα¬ 
τα Εποικισμού - Αναδασμού, έλεγχος νωπών και επεξερ¬ 
γασμένων γεωργικών προϊόντων κ.λπ. 

Α/Α Υπηρεσία Αριθμός Ώρες Σύνολο Παρατηρήσεις 

Υπαλλ. απογευματινής Ωρών 
Εργασίας 

1 Δ/νση Αγρ. Αν/ξης 33 9.900 9.900 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 4 Ιουνίου 2002 
Ο Νομάρχης 
ΑΝΤ. ΠΕΤΣΑΣ 
-♦- 

Αριθ. 4960 (8) 

Υπερωριακή απασχόληση προσωπικού για εφαρμογή του 
Προγράμματος δακοκτονίας έτους 2002 της Δ/νσης 
Γ εωργίας Ν. Χανίων. 

Ο ΝΟΜΑΡΧΗΣ ΧΑΝΙΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/97 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» που δημοσιεύτηκε 
στο ΦΕΚ40/τ.Α'/21.3.97. 

2. Τις διατάξεις του άρθρου 15 του Ν. 2592/98 «Ανα¬ 
προσαρμογή συντάξεωνπολιτικώνσυνταξιούχωντου Δη¬ 


μοσίου, ρύθμιση συνταξιοδοτικών θεμάτων και άλλες δια¬ 
τάξεις που δημοσιεύτηκε στο ΦΕΚ 57 τ.Α'/18.3.98. 

3. Τις διατάξεις του άρθρου 15 του Ν. 2702/99 «Μισθο- 
λογικές ρυθμίσεις κ.λπ.» που δημοσιεύτηκε στο ΦΕΚ 70 
τ.Α'/7.4.99. 

4. Τις διατάξεις του άρθρου 10 του Ν. 2732/99 «Διεπαγ- 
γελματικές Οργανώσεις και ρύθμιση θεμάτων αρμοδιό¬ 
τητας του Υπουργείου Γεωργίας» που δημοσιεύτηκε στο 
ΦΕΚ 154τ.Α'/30.7.99. 

5. Τις διατάξεις του άρθρου 35 παράγραφος 7 του Π.Δ. 
410/95 όπως αυτό αντικαταστάθηκε από το άρθρο 25 του 
Ν. 2738/99 «περί Συλλογικών Διαπραγματεύσεων στη Δη¬ 
μόσια Διοίκηση, μονιμοποιήσεις συμβασιούχων αορίστου 
χρόνου και άλλες διατάξεις, που δημοσιεύτηκε στο ΦΕΚ 
180τ.Α'/9.9.99. 

6. Το Π.Δ. 30/96 ΦΕΚ21 τ.Α/'2.2.96, που αφορά Νομαρ¬ 
χιακές Αυτοδιοικήσεις. 

7. Το 258783/15.5.2002 απόφαση Υπουργού Γεωργίας, 
με την οποία εγκρίνεται η εφαρμογή του προγράμματος 
Δακοκτονίας για το έτος 2002. 

8. Τις ανάγκες της υπηρεσίας μας για την εφαρμογή του 
προγράμματος δακοκτονίας στην περιφέρεια του Νομού 
Χανίων κατά τη φετεινή περίοδο, αποφασίζουμε: 

1. Εγκρίνουμε την καθιέρωση υπερωριακής με αμοιβή 
εργασίας απογευματινών ωρών στους μονίμους δημοσί¬ 
ους υπαλλήλους της Δ/νσης Γεωργίας Ν. Χανίων, ως ακο¬ 
λούθως: 

α. Διευθυντής Δακοκτονίας μέχρι 400 ώρες. 

β. Επόπτες Δακοκτονίας τρεις (3) και μέχρι 600 ώρες για 
τον καθένα. 

γ. Λογιστής Δακοκτονίας μέχρι 320 ώρες. 

δ. Γραμματέας Δακοκτονίας μέχρι 200 ώρες. 

2. Με απόφαση του οικείου Δ/ντή Γεωργίας θα καθορί¬ 
ζονται οι μήνες και ο αριθμός των ωρών κατά μήνα για τον 
καθένα ανάλογα με τις ανάγκες εφαρμογής του προ¬ 
γράμματος. 

3. Η απογευματινή υπερωριακή απασχόληση θα εκτε- 
λείταιτην περίοδο εφαρμογής του προγράμματος δακο¬ 
κτονίας τις εργάσιμες ημέρες και από ώρα 15η έως 22η. 
Για την παρακολούθηση και τον έλεγχο της πραγματικής 
προσφοράς της προαναφερόμενης εργασίας θα είναι ο 
Προϊστάμενος της Δνσης στην οποία ανήκουν οι υπάλλη¬ 
λοι. 

4. Η απόφαση αυτή ισχύει ένα μήναπριντη δημοσίευση 
στην Εφημερίδα της Κυβερνήσεως και μέχρι 30.11.2002. 

5. Η δαπάνη που θα προκληθεί θα βαρύνει τις εγκεκρι¬ 
μένες πιστώσεις του προϋπολογισμού της Νομαρχιακής 
Αυτοδιοίκησης Χανίων οικ. Έτους 2002. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Χανιά, 16 Μάίου 2002 

Ο Νομάρχης 
Γ. ΚΑΤΣΑΝΕΒΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θί. 9 Γ 
θ-ΙΤ13ίΙ: \Λ/θΐ3Γη35ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 


Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109-110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΓΟ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ουτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙειτιβΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεωνΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' και Δ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2002 κατά 6 βυΐΌ ανά έτος παλαιότητας και κατά τεύχος 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 

- - 

293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 

- - 

30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 

- - 

ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα χρόνο, που αρχίζει την 1η Ιανουάριου καιλήγειτην31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































